Túrakód: KJM\_Kult-s\_1 / Táv.: 2,5 / Frissítve: 2023-10-26

Túranév: KJM Kultúrséta\_1

*A Koszta József Múzeum által kért útvonalon, állomásokkal és elnevezésekkel lett kialakítva a túra.*

*Az állomásokhoz tartozó leírásokat, irodalmi anyagokat, képeket is az intézmény állította össze.*

*A Szent-S-kör webes felületet és rendszerének lehetőségeit biztosítja a túra számára, valamint a letölthető nyomvonalat és útleírást készítette el.*

*Az ellenőrzőpontok tábláinak tartalmát is mi szerkesztettük.*

*Jó túrázást, eredményes teljesítést!*

A túra/séta 8 résztávból áll.

Teljesítése 9 ellenőrzőpont igazolást igényel.

Kiindulási pontja: Régi Gőzfürdő épülete
8009 koordinátái: N46 39.047 E20 15.083

Végpontja: Egykori Zsinagóga
8021 koordinátái: N46 39.165 E20 15.998

*(A túra navigációjának elsődleges anyaga a letölthető nyomvonal. A leírás nem helyettesíti a nyomvonal használatát, csupán kiegészíti azt.)*

1. résztáv: /Régi Gőzfürdő épülete - Csallány Gábor Kiállítóhely/

A kiindulópont teljesítésigazolási QR-kód beolvasását *(nagyobb méretű QR-kód)*, valamint a kisebb méretű kód alatt található tájékoztatóanyag áttanulmányozását követően É-i irányba, a Kurcától távolodóan, a Liget területén elhelyezkedő épület felé induljunk. Következő megállónk itt, mindössze 120 m sétát követően található a Csallány Gábor Kiállítóhely bejáratánál, a kubikus szobor mögött.

*(Csallány Gábor Kiállítóhely / 8010 koordinátái: N46 39.100 E20 15.036)*

2. résztáv: /Csallány Gábor Kiállítóhely - Szent Anna Templom/

Az állomás igazolása és tájékoztató anyagának kezelését követően a szobor felé távolodjunk az épülettől. A sétányon kissé jobbra tartva, K-i irányba haladjunk a parkban, a forgókapun át a város központja felé. A Kurcán átkelve a körforgalomnál jobbra *(D)* fordulva rövidesen megpillantjuk a Szent Anna Templomot, melynek toronybejáratán található a pont táblája.

*(Szent Anna Templom / 8011 koordinátái: N46 39.051 E20 15.282)*

3. résztáv: /Szent Anna Templom - Olimpiai tölgy, Polg. Leányiskola/

Elhaladva a templom előtt az út túlsó oldalán található a Horváth Mihály Gimnázium. *(Tájékoztató anyagát a templomot feldolgozó oldalon találhatjuk.)*

A gimnáziumi épület elhagyása után rövidesen gyalogátkelőhöz érünk. Itt átkelve megérkeztünk az Olimpiai tölgy tövéhez. A pont táblája a fát körülölelő téglaív távolabbi sarkán található.

*(Olimpiai tölgy, Polg. Leányiskola
8013 koordinátái: N46 38.955 E20 15.479)*

4. résztáv: / Olimpiai tölgy, Polgári Leányiskola - Péter Pál Polgárház/

Az iskolaépület túloldalán visszafelé *(É-ÉK)* vezet tovább a séta nyomvonala.

130 m megtételét követően ismét megálló következik a Péter Pál Polgárház előtt. A kódok a kerítésen, a bejárat mellett találhatóak. Itt érhető el a Tóth József Színház épületéhez tartozó tájékoztató is!

*(Péter Pál Polgárház / 8014 koordinátái: N46 39.022 E20 15.458)*

5. résztáv: /Péter Pál Polgárház - Kiss Bálint Ref. Ált. Isk./

Tartsuk irányunk a körforgalomig! Ekkor, már a túlsó oldalon található Tóth József Színház épülete mellett haladunk. *(Fő homlokzatát a nyomvonalról történő kitéréssel tudjuk megtekinteni.)*

A túra a körforgalomnál balra *(NY-ÉNY)* vezet tovább. Elhaladva a Szentes Ház előtt, átvágva a Város főterén *(Kossuth tér)*. Szemben emelkedik a Megyeháza és a Koszta József Múzeum épülete, melyről a következő tábla információi között találunk tájékoztatót. A felület „rejti” az *(Erzsébet tér háttéranyagát is.)*

A Megyeháza épületétől jobbra *(É)* van a Kiss Bálint Református Általános Iskola. Az épület előtti tájékoztató tábla felőlünk lévő oszlopán találhatóak a QR-kódok.

*(Kiss Bálint Ref. Ált. Isk. / 8015 koordinátái: N46 39.160 E20 15.359)*

6. résztáv: / Kiss Bálint Ref. Általános Iskola - Fridrich Fényírda/

Sétánk a Református nagytemplom megkerülésével halad tovább, melynek tájékoztató anyaga az iskola kisebb QR-kódja alatt volt megtalálható.

A sétáló utcán *(Nagy Ferenc utca)* jutunk el az Őze Lajos Filmszínház épületéig. Itt jobbra *(D)* fordulva közelítjük meg a Fridrich Fényírda műtermét a Rózsa Gábor téren keresztül.

*(Fridrich Fényírda / 8004 koordinátái: N46 39.134 E20 15.543)*

Ezen táblához tartozó információs felület alján találunk linket a Tóth József Színház, a Görög ortodox templom és az Őze Lajos Filmszínházzal kapcsolatban.

7. résztáv: / Fridrich Fényírda - Evangélikus templom/

Továbbhaladva, D-i irányba távolodjunk az épülettől a főutca *(Kossuth Lajos u.)* irányába. Kiérve a posta épülete áll velünk szemben. Balra *(D-DK)* vezet a túra nyomvonala tovább, de innen már láthatjuk is az Evangélikus templomot. Az ellenőrzőpont a templom előtt elhelyezett tájékoztatótábla szerkezetén található. Itt tájékozódhatunk az út túlsó oldalán található Megváltó Patika háttéranyagáról is.

*(Evangélikus templom / 8019 koordinátái: N46 39.088 E20 15.606)*

8. résztáv: / Evangélikus templom - Egykori Zsinagóga/

A Megváltó Patika érintésével a díszkút mellett elhaladva keljünk át a főutcán, hogy az eddigieknél némileg hosszabb résztávval az utcát és a nyomvonalat követve elérjük a túra végpontját az Egykori Zsinagóga É-i, jelenleg használatos bejárata felöli oldalán.

*(Egykori Zsinagóga / 8021 koordinátái: N46 39.165 E20 15.998)*

Kellemes időtöltést!

Feldolgozták: Koszta József Múzeum, Grecsó Erzsébet, 

*Tapasztalataidat, élményeidet őrömmel fogadjuk!
(Fotó és videó anyagokat is várunk.)*